சமார் 150 மில்லியன் ஆண்டுகளுக்கு முன்...
வழங்குபவர் டேவிட் அட்டன்பரோ
...டைனோசர்கள் இந்த பூமியை ஆண்டன.
அவை பூமியின் மூலை முடுக்குகள் அனைத்தையும் ஆட்கொண்டன
அதோடு, அனைத்து வடிவங்களிலும், உருவங்களிலும் காணப்பட்டன.
அதில் சில, உண்மையாகவே அற்புதமாக இருந்தன.
டி. ரெக்ஸ் மிகச் சிறப்பாக நீந்தக் கூடிய விலங்கு என்றும்,
இறகுகளை உடைய வெலோசிரப்ட்டர்கள் மிக சாமர்த்தியமான வேட்டை விலங்குகள் என்றும்,
மற்றும் சில டைனோசர்களுக்கு மிகவும் விசித்திரமான நடத்தைகள் இருந்தன என்பதும் நமக்குத் தெரியும்.
ஆனால் தினமும் புதிதாக ஏதோ ஒன்று கண்டுபிடிக்கப்படுகிறது
அவை 66 மில்லியன் ஆண்டுகளுக்கு முன் பூமியில் வாழ்கை எப்படி இருந்தது என்பதை நமக்குச் சொல்கிறது.
இந்த முறை Prehistoric Planet-ல்
நீங்கள் புதிய விலங்குகளை பார்க்கலாம்...
அவற்றின் துணைத் தேடலைப் பற்றி கிடைத்துள்ள புதிய புரிதல்களைக் காணலாம்,
ஒரு குடும்பத்தை பராமரிப்பதில் உள்ள சிரமங்கள்...
மற்றும் அவற்றின் மாபெரும் யுத்தங்களையும் பார்க்க முடியும்.
இயற்கை அன்னை தன் அழகை சிறப்பாக வெளிப்படுத்திய காலத்திற்கு பயணிக்கிறோம்.
இது தான் Prehistoric Planet 2.
வட அமெரிக்கா
நிலத்தின் உள்ளிருக்கும் பெரும் கடலின் கரை
வட அமெரிக்காவை கிட்டத்தட்ட பாதியாக பிரிக்கிறது.
இங்கே தெற்குப் பகுதியில், கடல் நீர் கீழே இறங்கும் போது,
பெரும் விலங்குகள் கடற்கரைக்கு வருகின்றன.
இந்த அலமசார்ஸ்கள் நூறடி நீளமும்
80 டன் எடையும் உடையவை.
இவை தான் இந்த கண்டத்திலேயே மிக பெரிய டைனோசர்களாகும்.
அவற்றின் மாபெரும் உருவத்தை எந்த விலங்காலும் எதிர்கொள்ள இயலாது.
அதில் சில, பல காலத்திற்கு உயிர் வாழ்கின்றன.
இந்த ஆண் விலங்கிற்கு 70 வயதாகிறது.
இந்த மந்தையில் உள்ள பல விலங்குகள் இதனுடைய கன்றுகளாக இருக்கலாம்.
ஆனால் அதன் நீண்ட ஆயுள் இப்போது முடியப் போகிறது.
அதன் பெரிய உருவம் செயலிழந்து வருகிறது.
அதன் வாழ்க்கை இன்றிரவுடன் முடியலாம்.
அதிகாலை.
அதற்குள்ளே இந்த டுரூவோடோண்டிஸ்டுகள் மோப்பம் பிடித்துவிட்டன.
புதிதாக எது வந்தாலும் அவை ஆர்வத்துடன் அதை ஆராய்வதுண்டு...
குறிப்பாக அவை தின்பண்டங்களாக இருப்பின்.
ஆனால், மூன்று-அங்குல-பருமன் உள்ள தோலை கடிப்பது அவற்றுக்கு இயலாத காரியம்.
மிகவும் எரிச்சலூட்டுவது.
டிரைனோசரஸ் ரெக்ஸ்...
வட அமெரிக்காவின் முதன்மை வேட்டை விலங்கு.
அதன் ஆறு-அங்குல-நீளமுள்ள பற்களால்,
அலமசாரின் இருக்கமான தோலை கடித்து உண்பது அதற்கு ஒரு பிரச்சினையே இல்லை.
டுரூவோடோன்டிட்களை வேண்டுமானால் டி. ரெக்ஸ் அச்சுறுத்தலாம்,
ஆனால் இது போன்ற பெரிய சடலங்கள், விரைவிலேயே கடும் போட்டியை வரவழைக்கக்கூடும்.
கெட்சல்கோவட்லஸ், ஒரு ராட்சஸ டெரோசார் வகை விலங்கு.
ஒரு முழுவதுமாக வளர்ந்த டிரைனோசரஸுக்கு சவால் விடக்கூடிய சில விலங்குகளில் இதுவும் ஒன்று.
அறு-அடி-நீளமுள்ள அலகினால் ஒரு முறை கொத்தினால் கூட
சுலபமாக டி. ரெக்ஸின் கண்ணை அது காயப்படுத்தலாம்.
இருப்பினும், அது பன்வாங்குவதாகத் தெரியவில்லை.
ஆனால் இன்னொரு கெட்சல்கோவாட்லஸ் அந்த இடத்தில் வந்தவுடன்...
விஷயங்கள் தலைகீழாக மாறுகின்றன.
என்ன இருந்தாலும், ஒன்றின் பலத்தை விட, இரண்டின் பலம் அதிகம் தானே.
இப்போது, டி. ரெக்ஸுக்கு, இது மிகவும் ஆபத்தான விஷயம்.
சில சமயம் போராடாமல் இருப்பதே சிறந்தது.
இப்போதைக்கு, அந்க பறக்கும் ராட்சஸர்கள் வென்று விட்டார்கள்.
அவற்றால் இயன்ற அளவு, அவை விரைவாக உண்கின்றன.
எப்படியானாலும், நிச்சமாக டி. ரெக்ஸ், இந்த பறக்கும் எதிரிப் படை போன பின்
அதன் பங்கை எடுத்துக்கொள்ள மீண்டும் வரும்.
வட அமெரிக்காவைச் சூழ்ந்திருக்கும் நீர் நிலைகளில், மற்ற ராட்சஸ வேட்டை விலங்குகள் உள்ளன.
ஆனால் அவற்றுக்கு எதிரிகளே இல்லை.
மோசசார்கள்.
அவை பார்க்க சூறா மீன்களைப் போல இருந்தாலும்,
உண்மையில் அவை ராட்சஸ நீர் ஓணாண்களே.
உருவ அளவு, வேகம் மற்றும் வலுவான தாடைகள் பொருந்தியிருப்பதால்
ஆழ்கடலில் வெகு சில உயிரினங்களே இந்த வேட்டை விலங்கிடமிருந்து பாதாகாப்பாக உள்ளன.
மெக்கிஸிகோ வளைகுடாவில், இந்த குளோபிடென்ஸ் மோசொசார், ஒரு குறிப்பிட்ட
வகையான இரையைத் தேடுகிறது.
டைகர் அமோனைட்கள், ஸ்பீனோடிஸ்கஸ்.
ஒவ்வொரு வருடமும் பெரும் அளவில் இதன் பெண் இனம் ஆழ்கடலிலிருந்து
கடற்கரைக்கு, கூட்டம் கூட்டமாக பயணம் செய்கின்றன.
அவை எல்லாம் சமீபத்தில் நடந்த இனச்சேர்க்கைக்குப் பின் நூற்று கணக்கான கருமுட்டைகளை சுமக்கின்றன.
இந்த கருமுட்டைகளை அவை ஆழம் குறைவானப் பகுதிகளில் இடவேண்டும்.
அங்கு தான் மோசொசார் காத்திருக்கின்றது.
டைகர் அமோனைட்களே வேட்டை விலங்குகள் தான்.
சீர் செய்யப்பட்ட அமைப்பும், வலிமாயான சைஃபனும் ஒருசேர இருப்பதால், இவற்றுக்கு மிகுந்த
வேகத்துடன் நீரைத் துளைத்துச் செல்லும் ஆற்றல் உள்ளது.
ஆனால் மோசொசார்களாலும் அப்படிச் செய்ய முடியும்.
குளோபிடென்ஸுக்கு பரந்த, உருண்டையான பற்கள் இருப்பதால், காற்றை அதில் வைத்துக் கொண்டு
அமோனைட்டுகளை நீரில் மிதக்க உதவி செய்யும் ஓடுகளை உடைத்து, கீழே வீழ்த்துகின்றன.
அவற்றின் பாதுகாப்பு ஓடுகள் இல்லாமல், வேறு வழியின்றி, அவை தரைமட்டத்தில் விழுகின்றன.
அமோனைட்டுகள் தப்பித்துச் செல்லும் முன், அவற்றில் பலவற்றை மோசொசார்கள் செயலிழக்கச் செய்கின்றன.
ஒருவழியாக, இப்போது அவற்றை உண்ணலாம்.
குளோபிடென்ஸ் பலவற்றை கொன்றிருக்கலாம்...
ஆனால் அமோனைட்டுகளின் எண்ணிக்கையில் அது மிகச் சிறிய பாதிப்பையே எற்படுத்துகிறது.
அந்த கூட்டத்தில் பெரும்பாலானவை
தப்பித்து முட்டைகளை இடும் இடத்திற்கான பயணத்தை வெற்றிகரமாக தொடர்கின்றன.
அந்த கற்பாறைகள் உள்ள கடலின் அடிதளத்தில், விரிசல்களும், ஓட்டைகளும் நிறைந்திருப்பதால்,
அமோனைட்டுகள் அவற்றின் அரிதான முட்டை பைகளை இணைத்து வைப்பதற்கு அதுவே சிறந்த இடம்.
அதன் பிறகு அந்த பெண் அமோனைட்டுகள் அவற்றின் மீது அக்கறை காட்டுவதில்லை.
ஆனால் இந்த பாதுகாப்பான கடற்கரை ஓர தொட்டில்களில்
அந்த முட்டைகள், அடுத்த தலைமுறையை உண்டாக்குகின்றன.
இந்தக் கடற்கரை ஓரங்கள் உயிரோட்டமுள்ள ஒரு இடம்.
இருப்பினும், வெறும் நூறு மைல்கள் தொலைவில்,
வெறுமை குடிகொண்டுள்ளது.
இந்த இடத்தில், பூமியின் மையப் பகுதியில் நடைபெறும் வலிமை மிக்க அசைவுகள்,
ராக்கி மலைத் தொடரை வளர்த்து வருகின்றன.
நிலப்பரப்பில் ஏற்பட்டுள்ள அபாரமான மாற்றங்கள், அருகே உள்ள ஆறுகளிலிருந்து இந்த ஏரியை பிரித்துவிட்டது.
பலமாக அடிக்கும் காற்றாலும், தீவிரமான கோடையாலும், அந்த நீர், ஆவியாக மாறுகின்றது.
அந்த நீரில் கலந்திருக்கும் தாது சத்துக்களின் அளவு, விஷமாக மாறும் அளவிற்கு அதிகமாக உள்ளது.
அந்நீரின் விஷத்தன்மையால், பெரும்பாலான விலங்குகளுக்கு அது குடிக்க தகுதியற்றதாக உள்ளது.
இருப்பினும் ஒவ்வொரு வருடமும், அனைத்து வகையான விலங்களுகளும் இந்த இடத்திற்ரு வருகை தருகின்றன.
கூட்டம் கூட்டமாக இருக்கும் ஸ்டிஜினெட்டா,
வாத்து இனத்தின் புராண காலச் சொந்தம், அவற்றின் பயணத்தின் இடையே, இங்கு நிற்கின்றன.
அவற்றுடன் மற்ற இனங்களும் வருவதுண்டு.
டைனோசர்களும் இங்கு வருகின்றன.
ஒரு பெக்டினோடான் இனத்தைச் சேர்ந்த குடும்பம். அவற்றுக்கு இறகுகள் உள்ளன ஆனால் பறக்க முடியாது.
அவற்றை பேணுவது அவற்றின் தந்தை.
இந்த வகை டைனோசர்களும், ஸ்டிஜினெட்டாவும் இரண்டுமே இங்கு வந்து கூடுவது
ஒரு பருவகால விருந்தக்காக.
ஈக்கள்.
இந்த பூச்சிகளின் புழுக்களால் அந்த ஏரியின் நச்சு உப்புக்களை சுத்திகரிக்க முடிகிறது,
அதன் விளைவாக, அவை பிரம்மாண்டமான எண்ணிக்கைகளில் பெருகுகின்றன.
இப்போது அந்த புழுக்கள் வளர்ந்த நிலையை அடைந்து...
லட்சக் கணக்கில் பூச்சிகளாகின்றன.
இந்த ஏரியின் தற்காலிக விருந்தினருக்கு அவை புரதம் மிகுந்த, ஊட்டமிகுந்த உணவாகின்றன.
டைனோசார்களில், குறிப்பாக பெக்டினோடான்கள், புத்திசாலியானவை.
அந்த பூச்சிகளை பிடித்து உண்ணுவதற்கான எளிய முறையை கண்டிபிடிக்க, அதிக நேரமெடுக்கவில்லை.
ஆனால் அவற்றின் தந்தைக்கோ, இன்னும் பெரியதொரு இரையின் மீது கண்ணுள்ளது.
பெக்டினோடான்கள் புத்திசாலிகள் மட்டும் அல்ல,
அவை திறமையான வேட்டை விலங்குகளும் கூட.
அது அருகே வருவதை ஸ்டிஜினெட்டாகள் அறியவில்லை.
வெற்றி.
அந்த குடும்பத்திற்கு இன்னும் கணிசமான அளவு உணவு கிடைக்கிறது,
அதுவும் சிறப்பானது தான்.
அந்த பூச்சிகள் குறுகிய கலத்திற்கு தான் கிடைக்கும்.
அதன் பின் அந்த டைனோசர் குடும்பம் இரை தேடி வேறு இடங்களுக்குச் செல்ல வேண்டும்.
மேலும் வடக்கே,
ராக்கி மலைத் தொடர்கள் இன்னும் உயர்ந்து வருகின்றன.
அப்படி நேர்கையில், அந்த நிலபரப்பு இன்னும் உயரமாகவும், குளிர்ச்சியும் அடைந்து
பசும் ஊசியிலைக் காடுகளாக மாறுகின்றது.
வசந்த காலம் வரும்போது, அந்த மரங்களில் பல விசித்திரமான கூவல்கள் எதிரொலிக்கின்றன.
வட அமெரிக்காவின் மிக கனரக கவசத்தை உள்ள
டைனோசர்களில் ஒரு வகைக்கு, இப்போது இனப் பெருக்க காலம் வந்துவிட்டது.
டிரைசெராடாப்ஸ்.
ஒவ்வொரு வருடமும், பெரும் அளவில் இந்த ராட்சஸ விலங்குகள், இந்த இடைவெளிகளில் கூடுகின்றன.
அதில் பெண்ணினம், அவற்றின் இனச் சேர்க்கைக்கான துணையைத் தேடி வந்துள்ளன.
ஆறு-டன் எடையுள்ள ஆண் விலங்குகள், போராடி அவற்றின் வலிமையை எடுத்துக் காட்ட வேண்டும்.
இந்த இளம் ஆண் விலங்கு, சிறப்பான ஆரோக்கியத்துடன் இருப்பதாகத் தெரிகிறது.
ஒரு மீட்டர்-நீளமுள்ள அதன் கண்கவர் கொம்புகளை காட்டிக் கொண்டும்...
அதன் வண்ணமிகு தலைப்பாகையையும் பெண் விலங்குகளுக்கு தெரியும் படி காட்டுகிறது.
அதன் கொம்புகள் மிகவும் அழகாக உள்ளது போலத் தோன்றுகிறது.
எந்த போராட்டத்தினாலும் இன்னும் அது பாதிக்கப்படவில்லை.
இருந்தாலும், ஒரு பெண் விலங்கிற்கு,
எந்த வித அடியும் இல்லாமல் இருப்பது, முக்கியமான ஒரு பலவீனத்தைச் சுட்டிக்காட்டுவதாக இருக்கலாம்.
அனுபவமின்மை.
டிரைசெராடாப்ஸின் வாழ்க்கையில் இது போன்ற சந்திப்புக் கூட்டங்கள், மிக முக்கிய நிகழ்ச்சிகள்.
வளர்ந்த விலங்குகளுக்கு பெற்றோர்களாக, வருடத்தில் கிடைக்கும் சிறந்த வாய்ப்பு இது தான்.
எதிர்பார்ப்புகளுடன் உள்ள இளைஞர்கள் மட்டும் இங்கு வரவில்லை.
பத்து டன் எடைக்கும் மேல் உள்ள ஒரு 30-வயது ஆண் விலங்கும் இங்கு வந்துள்ளது.
அதனிடம் குறைவில்லாமல் இருக்கும் ஒரு விஷயம் யாதெனில்,
பல தசாப்தங்களாக உள்ள அடிகளும் தழும்புகளும் தான்.
அதற்கு வயதாகியிருக்கலாம்,
ஆனால் ஒரு தெம்பான, இளம் வயது எதிரிக்கு சவாலாக அமையக்கூடிய வலிமை அதனிடம் உள்ளது.
பணயம் அதிகமாக உள்ளது,
ஆனாலும் இரண்டுமே பின்வாங்கத் தயாராக இல்லை.
அந்த வயதான விலங்கிற்கு நான்கு டன் எடை கூடுதலாக இருப்பது அதற்கு சாதகமாக உள்ளது...
அதோடு, அந்த சாதகத்தைப் பயனுள்ளதாக ஆக்கும் திறமையும் உள்ளது.
அந்த இளம் ஆணின் கொம்புகள் இப்போது அதன் அழகை இழந்து விட்டது.
அந்த வயது முதிர்ந்த ஆண் விலங்கின் ஆற்றல்
நிச்சயமாக இந்த பெண் விலங்கை ஈர்த்துள்ளது போலும்.
தோற்ற ஆண் விலங்கிற்கு, இந்த வருடம் இனச் சேர்க்கைக்கு இனி துணை கிடைக்காது.
இருந்தாலும், அதற்கு புதிதாக கிடைத்துள்ள வீரத் தழும்பு, ஒருவேளை அடுத்த வருடம் இந்த இடத்தில்
இனச் சேர்க்கை கூட்டம் நடக்கும்போது, ஒரு பெண் விலங்கை அதன் பக்கம் ஈர்க்கலாம்.
தாவரங்களை உண்டு வாழும் டைனோசர்களான டிரைசெராடாப்ஸ்களுக்கு,
வட அமெரிக்காவின் பரந்து விரியும் பசும் காடுகள் உண்பதற்கு தாராளமாக உணவைத் தருகின்றது,
ஆண்டு முழுவதும்.
ஆனால் தொலை தூரத்தில் உள்ள வட அமெரிக்காவில் வசிக்கும் விலங்குகளுக்கு,
உணவு கிடைப்பதே கடினம் தான்.
இங்கே ஆர்க்டிக் வட்டத்தின் உள்ளே,
வருடத்தில் மூன்று மாதங்களுக்கு சூரிய ஒளி கிடைப்பதே அரிது.
நீண்ட குளிர்காலம் முடிந்து சூரிய ஒளியின் வெப்பம் ஒருவழியாக மீண்டும் வரும் போது...
இறகுகள் உள்ள ஓரின்தோமைமஸ், விரைந்து செயல்பட்டு அதை பயன்படுத்திக்கொள்கின்றது.
அனைத்து டைனோசர் வகையிலும், இவை தான் வேகமாக ஓடக்கூடியவை.
இவற்றால் புதிதாக முளைத்த தாவரங்களைத் தேடி வெகு தூரம் வரை செல்ல முடியும்.
மிக விரைந்து ஓடக்கூடிய ஆற்றல் இருப்பதால் வேட்டை விலங்குகள் அவற்றை பிடிப்பது கடினம்.
கடும் குளிர்காலத்திற்கு பின்,
இந்த பெண் நனுக்சார் ஒரு இரையை பிடித்து சாப்பிடும் கட்டாயத்தில் உள்ளது.
டி. ரெக்ஸ் வகையைச் சேர்ந்தாலும், அதை விட சிறியது, எச்சரிக்கையுள்ளது, வேகமும் உள்ளது.
இங்கே பதுங்கி பாய இடம் இல்லாததால், திடீர் தாக்குதல் சாத்தியமில்லை.
மாறாக, அது பீதியை கிளப்பும் உத்தியை கடைப்பிடிக்கிறது.
அது தன் இரையை துல்லியமாக தேர்வு செய்வது அவசியம்...
அதே போல் அதை விடாது தொடர்ந்து துரத்தவும் வேண்டும்.
ஓரின்தோமைமஸ்களின் திடீரென விரைந்து செல்லும் ஆற்றல் அவற்றுக்கு சாதகமாக அமைகிறது.
ஒவ்வொரு முறை தோல்வியைத் தழுவும் போதும் மேசித்து வைத்திருக்கும் சக்தியை இழக்கிறது...
அதனால் அது பட்டினியால் இறக்கும் அபாயத்தை நெருங்கி வருகிறது.
வசந்தகாலமாக இருந்தாலும்,
இந்த தொலை தூர வடக்குப்பகுதியில், உறைய வைக்கும் காற்று, வெப்பத்தை வேகமாக குறைக்கும்.
பனி துகள்களும், பாறைகளில் வளரும் புதர்களும் இந்த நனுக்சாருக்கு இரண்டாம் வாய்ப்பைத் தரலாம்.
இப்போது அதை அடையாளம் காண்பது கடினம்.
முன்னேறும் ஒவ்வொரும் அங்குலமும், அதை வெற்றியின் பாதையில் அழைத்துச் செல்கிறது.
அது தன் இரையைத் தேர்ந்தெடுக்கிறது.
இந்த பரிசு இந்த பெண் விலங்கிற்கு மட்டும் இல்லை.
அது ஒரு தாயும் கூட.
அதன் குட்டிகளுக்கு இது புதிதாக வேட்டையாடப்பட்ட இறைச்சி.
பல வாரங்களுக்கு பின் கிடைக்கும் முதல் உணவாகவும் இருக்கலாம்.
அந்த குட்டிகள் தழைக்க வேண்டும் எனில்,
இப்போது கிடைத்துள்ள வெற்றியை மீண்டும் மீண்டும் அது பெற வேண்டும்.
அதன் குட்டிகள் வளர்ந்து, வேட்டையில் சேரும் வயதை அடையும் வரை இதைச் செய்ய வேண்டும்,
அதன் பின் அவை அவற்றுக்கான இரையைத் தேடிக்கொள்ளும்.
66 மில்லியன் ஆண்டுகளுக்கு முன், இங்கே, தொலை தூரத்தில் இருக்கும்
வட அமெரிக்க கண்டத்தின் எல்லையில்,
இது போன்ற மிக கடுமையான சூழல்கள் தான் நிலவியிருந்தது.
PREHISTORIC PLANET: விளக்க உரை
டிரைசெராடாப்ஸ்களுக்கு தலைப்பாகை இருப்பது ஏன்?
வரலாற்றிற்கு முந்தைய காலத்திலிருந்து நம் கைவசம் உள்ள மிக அதிசயமான மண்டையோடுகளில் இதுவும் ஒன்று.
தாவரங்களை உண்ணும் டைனோசர் வகையைச் சேர்ந்த ஒரு டிரைசெராடாப்ஸின் மண்டையோடு இது.
அதன் தலையின் பின் புறம் உள்ள அந்த பெரிய
தலைப்பாகைப் போன்ற உறுப்பால் இந்த டைனோசரை உடனே அடையாளம் காணலாம்.
இந்த முதல் புதைப்படிமம் கிடைத்து, சுமார் 140 வருடங்களுக்கு பின்
விஞ்ஞானிகள் இப்போதும் இதைக் குறித்து வியந்து கேட்பது
"இந்த தலைப்பாகை எதற்காக இருந்தது?" என்பதை தான்.
இவை மாபெரும் உடலுறுப்பு என்பதால்,
தசைகள் மற்றும் எலும்புகளின் வளர்ச்சியில் மாபெரும் பங்களிப்பை கொடுத்திருக்கிறது...
பேராசிரியர் பால் பார்ரெட் இயற்கை வரலாற்று அருங்காட்சியகம்
...அதோடு அந்த உறுப்புகளைத் தாங்கும் தசைகளின் ஆற்றலிலும் அதன் பங்கு இருக்கிறது.
இத்தனை விஷயங்களில் பங்களித்திருப்பதால், அந்த விலங்கின் வாழ்க்கை முறைக்கு
அது முக்கியமானது தான் என அறியலாம்.
ஆனால் எதனால் முக்கியமானது?
டிரைசெராடாப்ஸின் புதைப்படிமத்தில் உள்ள காயத் தழும்புகளை பார்க்கும் போது,
அந்த தலைப்பாகை, சண்டையிடும் போது தற்காப்பு ஆயுதமாக முக்கியத்துவம் பெற்றுள்ளதை காட்டுகிறது.
மண்டையோட்டில் ம்ம், அடிபட்டிருப்பதை நம்மால் பார்க்க முடிகிறது...
டாக்டர். சுசானா மேய்ட்மென்ட் இயற்கை வரலாற்று அருங்காட்சியகம்
...அதாவது மண்டையோட்டில் அடிபட்டு, காயம் ஆறிய இடங்கள்.
ஒரு வேட்டை விலங்கு, தலைப்பாகையின் ஒரு பகுதியை குத்தி எடுத்திருப்பதையும் பார்க்க முடிகிறது.
அதிலிருந்து இது ஒரு வகையான தற்காப்பு உறுப்பாக இருக்கலாம் என புலப்படுகிறது.
ஆனால் இன்னொரு விஷயமும் உள்ளது.
அந்த தலைப்பாகை, இனச் சேர்க்கைக்கு துணையை ஈர்க்க உதவியிருக்கலாம் என்பது இன்னொரு சாத்தியக்கூறு.
கொம்புகள் போன்ற உறுப்புகள், அந்த விலங்கின்
ஆரோக்கிய நிலையின் குறியாக விளங்குவதையும், அதிக அளவில் சந்ததிகளை ஈன்றெடுக்க அந்த விலங்கின்
ஆற்றலைக் குறிப்பதாக அறிப்படுவதையும் தற்சமயம் வாழும் விலங்குகளில் நாம் காண்கிறோம்.
மூஸ் மானினத்தில்,
பெரும் கொம்புகள் இருப்பது, ஒரு ஆண் மானுக்கு அழகு என புரிகிறது.
இனச் சேர்க்கைக்கான முதிர்ச்சியை அடையும் போது இது மிக முக்கியமாகிறுது.
இதே கூற்று, டிரைசெராடாப்ஸின் தலைப்பாகைக்கும் பொருந்துமா?
அது தற்காப்புக்காக மட்டுமே பயன்பட்டிருந்தால்,
அவை, வயது வந்த விலங்குகளில் உள்ள அதே அளவு வளர்ச்சியை,
குட்டிகளும் பெற்றிருக்க வேண்டும், ஆனால், அது போன்ற வளர்ச்சியை நாம் குட்டிகளிடம் காணவில்லை.
குட்டிகளிடம் அவை மிகச் சிறியதாகவே இருப்பதைப் பார்க்க முடிகிறது
அதோடு அவை மாபெரும் உறுப்புகளாக வளர்ந்து வருவதை
பிற்காலத்தில் விலங்கு பெரிதாகி, முதிர்ச்சி அடைந்த பின்பே காண முடிகிறது.
டிரைசெராடாப்ஸின் மண்டையோடு வளர்ச்சி
அவை பாலியல் வெளிப்பாடில் பயன்பட்டதற்கு
இது மட்டும் தான் ஆதாரம் என்றில்லை.
அந்த தலைப்பாகைகளின் மேல் மட்டத்தில் ஆழ்ந்த மடிப்புகள் உள்ளன.
இந்த மடிப்புகளில் இரத்த நாளங்களும், நரம்புகளும் இருந்திருக்கலாம்,
அதன் மூலம் அந்த உறுப்பின் சருமத்தை மிளிரும்படி செய்திருக்கக் கூடும்.
இது கண்கவர் வண்ணங்களை உடையதாக அமைந்திருக்கலாம்,
அதன் துணையாக வரக்கூடிய விலங்கிடம் காட்டிக்கொள்ள பரந்த இடப்பரப்பை கொண்டதாகவும் இருந்திருக்கலாம்.
இப்போது, டிரைசெராடாப்ஸின் மிக பிரபலமான
உறுப்பிற்கு, உண்மையிலேயே பல வகையான பயன்பாடுகள் இருந்ததாக விஞ்ஞானிகள் நம்புகிறார்கள்.
தாக்குதலுக்கும், தற்காப்பிற்கும் சிறப்பாக பயன்பட்டது...
ஆனால் அதோடு துணையை வசீகரிக்க மிகவும் இன்றியமையாதது.
நண்பரானாலும் எதிரியானாலும், பார்க்க அது கண்கொள்ளா காட்சியாக இருந்திருக்கும்.
தமிழாக்கம் அகிலா குமார்